Svensk Kärnbränslehantering

Svensk Kärnbränslehantering AB (SKB) on ruotsalainen yhtiö, jonka tehtävä on huolehtia maan ydinjätehuollosta. Se käsittelee ydinvoimaloissa syntyvän radioaktiivisen voimalaitosjätteen sekä käytetyn ydinpolttoaineen lisäksi myös muualla teollisuudessa sekä sairaaloissa ja tutkimustoiminnassa syntyvät radioaktiiviset jätteet.

Yhtiön pääkonttori sijaitsee Tukholmassa, mutta SKB:llä on toimintaa eri puolilla Ruotsia. Muun muassa Oskarshamnin kunnassa sijaitsevat käytetyn ydinpolttoaineen välivarasto Clab, kallioon louhittu loppusijoituksen tutkimustila Äspölaboratoriet sekä kapselilaboratorio, jossa tutkitaan ja kehitetään loppusijoituksessa käytettäviä kapseleita.

SKB omistaa myös M/S Sigyn -nimisen laivan. Sillä kuljetetaan käytettyä ydinpolttoainetta Ruotsin ydinvoimaloista Oskarshamnissa sijaitsevaan välivarastoon sekä keski- ja matala-aktiivisia jätteitä Forsmarkin ydinvoimalan yhteydessä toimivaan loppusijoitustilaan.

Katso myös
Posiva Oy

Lähteet
Yhtiön kotisivut

Ydinvoima Ruotsissa
Ruotsalaiset yritykset